als_Latn dik_Latn sag_Latn
Ministri për Financa, Abdullah Hoti, para medieve tha se borxhi që e fali shteti mund të jetë realisht i falur me kusht që qytetarët ta paguajnë borxhin që kanë nga viti 2009 e këndej.
Për të gjithë ata që nuk i paguajnë këto borxhe, nuk mund të ndodhë falja e borxheve të konfirmuara nga Qeveria e Isa Mustafës, i cili para një muaji, m’u në kohën kur ikja masive nga Kosova kishte marrë hov, për ta mashtruar popullatën, doli publikisht se u falen borxhet gjithë qytetarëve deri më 31 dhjetor 2008. Ai lajm, aso kohe, gëzoi familjet skamnore, edhe pse shumë pak skamnorë mund të ketë me borxhe, bie fjala, ndaj KEK-ut, sepse ata mezi presin t’ua ndërprenë rrymën atyre që ua gjejnë hallin… Përndryshe, shpenzuesve të mëdhenj, konkretisht biznesmenëve dhe politikanëve as që guxojnë t’u trokasin në derë!
Pra, sipas Abdullah Hotit, qytetarët nuk mund të presin t’u falen borxhet e vjetra pa e paguar borxhin që kanë nga 1 janari 2009 e deri më tash… Kjo i bie se borxhi i vjetër mund të shlyhet duke i dënuar qytetarët me dënim të ri…
Pra, edhe një mashtrim i Qeverisë me popullatën skamnore dhe hiçgjë më shumë…/S.Krivaça/Kosovarja/
als_Latn als_Latn als_Latn als_Latn